Иван Бунин
Без име

Превод от руски: Петър Велчев, 2008

chitanka.info

Разрит е гробът. Долу, в саркофага,

той с меч в ръката спи. Като войник.

И с букви-плетеници пее сага —

без звук, на звучен някога език.

Но в шлем ликът е скрит… Но е изгнила

наметката… Той бил е вожд, храбрец.

Но името Смъртта е похитила

и е препуснала на чер жребец.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.